Jan-Derek Sørensen

Jan-Derek Sørensen (født 28. desember 1971 på Romsås i Oslo) er en norsk fotballtrener og tidligere fotballspiller.

Med Lyns juniorlag vant han Junior-NM i 1990.

Sørensen begynner i 2008 sin andre periode i Bodø/Glimt, og har tidligere spilt for FC Lyn Oslo, Rosenborg Ballklub, Borussia Dortmund og Vålerenga Fotball. Sørensen er en rutinert angrepsspiller, med landskamper og spill både i Mesterligaen og tysk toppfotball bak seg.

Sørensen kom til Bodø/Glimt som bosman-spiller fra Vålerenga 21. desember 2007. Sist Sørensen skiftet klubb var høsten 2005, da han gikk som Bosman-spiller fra Lyn til byrivalen Vålerenga. Hans forrige periode i Bodø/Glimt var fra 1995 til 1997 hvor han spilte 69 kamper og scoret 19 mål. Han fikk med seg seriebronse med Glimt i 1995-sesongen og gikk videre til Rosenborg i 1998.

I 2000 bestemte Sørensen seg for ikke å forlenge kontrakten med Rosenborg, for å prøve lykken i utlandet. Han skrev under for to tyske klubber – før han egentlig hadde lov 1. juli, nemlig Borussia Dortmund i mai og 1860 München i juni. Dermed brøt han overgangsreglene til FIFA. Det hele endte med bøter til både spilleren og Dortmund, som i tillegg måtte kjøpe spilleren fri fra kontrakten med Bundeligakonkurrenten fra Bayern.http://www.rbkweb.no/spiller/soerensen

Sørensen annonserte at han kom til å legge opp etter 2009-sesongen. Avgjørelsen tok han fordi han ikke lenger følte at han klarer å holde høyt nok nivå til å spille i Tippeligaen, og fordi han ønsket å tilbringe mer tid med familien.

Fra 2015 har Sørensen vært trener i Bærum Sportsklubbs junioravdeling.

Høsten 2021 ble Sørensen hedret som del av veggmaleriet «Romsås Wall of Fame» på Romsås senter, sammen med 12 andre kjente lokale helter.

 Meritter 
 Seriemester 1998-2000 med Rosenborg
 Seriemester i Bundesliga 2001/02 med Borussia Dortmund
 Seriebronse 1995 med Bodø/Glimt
 Seriebronse 2005 med FC Lyn Oslo
 Seriebronse 2006 med Vålerenga Fotball

 Referanser 

 Eksterne lenker 

  Offisiell statistikk for Rosenborg Ballklub, Jan-Derek Sørensen
 Bodø/Glimt – Biografi

Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballspillere i Tyskland
Kategori:Fotballspillere for Rosenborg BK
Kategori:Fotballspillere for BV Borussia 09 Dortmund
Kategori:Fotballspillere for Lyn Fotball
Kategori:Fotballspillere for Vålerenga Fotball
Kategori:Fotballspillere for FK Bodø/Glimt
Kategori:Juniornorgesmestere i fotball
Kategori:Personer fra Oslo
Kategori:Norgesmestere i fotball